Untuk kegunaan lain, sila lihat K (nyahkekaburan).

|  |  |
| --- | --- |
|  | Cari ***k*** dalam Wikikamus bahasa Melayu, kamus bebas. |

**K** adalah huruf ke-11 dalam abjad Rumi. Namanya disebut **kei**.

Sejarah
-------

| Hieroglif Mesir D | K Proto-Semitik | K Phoenicia | K Etruscan | Kappa Greek |
| --- | --- | --- | --- | --- |
|  |  |  |  |  |

Huruf K berasal dari huruf Κ (kappa) Yunani, yang diambil dari huruf kap Semitik, yang berbentuk lambang tangan terbuka. Huruf kap itu mungkin dipinjam oleh kaum Semitik yang tinggal di Mesir dari hieroglif bagi "tangan" yang membawa bunyi D dalam perkataan Mesir bagi tangan, iaitu *d-r-t*. Orang Semitik menetapkan bunyi /k/ bagi huruf ini kerana perkataan mereka bagi tangan bermula dengan bunyi ini.

Nilai Semitik /k/ dikekalkan dalam kebanyakan bahasa klasik mahupun moden, namun bahasa Latin melupuskan huruf K sama sekali untuk huruf C. Apabila perkataan Greek dipinjam ke dalam bahasa Latin, huruf Kappa ditukar menjadi C, kecuali sebilangan kecil istilah seperti *kalendae* (awal bulan) dan nama *Kaeso*. Sesetengah perkataan dari abjad lain turut ditranskripsi menjadi C. Oleh itu, bahasa-bahasa Romawi hanya memakai huruf K dalam kata-kata yang dipinjam dari famili bahasa lain. Bahasa-bahasa Celt turut mengetepikan huruf K untuk huruf C, lalu mempengaruhi bahasa Inggeris lama. Kini, bahasa Inggeris merupakan satu-satunya bahasa Jermanik yang giat menggunakan huruf C keras di samping huruf K (walaupun bahasa Belanda turut memakai huruf C dalam kata pinjaman bahasa Latin serta mengikut hukum pembezaan "lembut keras" dalam kata-kata sedemikian seperti bahasa Perancis dan Inggeris, tetapi tidak bagi perkataan Belanda yang jati).

Sesetengah ahli bahasa Inggeris gemar menterbalikkan proses transliterasi Latin bagi kata nama khas Greek, misalnya mengeja *Hecate* menjadi "Hekate". Penulisan bahasa-bahasa yang tiada sistem tulisan sendiri dengan huruf Rumi selalunya memilih K untuk bunyi ini, seperti *Kwakiutl.*

Dalam Huruf Fonetik Antarabangsa, [k] merupakan lambang plosif velar tak bersuara.

Sesetengah abjad lain turut menampakkan aksara berbucu tajam yang menandakan bunyi /k/ atau suku kata yang bermula dengan bunyi /k/, contohnya: ك Arab, כ Ibrani, dan ㄱ Korea. Kaitan fonetik-visual sebegini pernah dikaji oleh Wolfgang Köhler. Bagaimanapun, banyak juga contoh-contoh huruf berbunyi /k/, seperti ค dalam tulisan Thai dan Ք dalam abjad Armenia.

Kod-kod pengkomputeran
----------------------

Perwakilan alternatif K

|  |  |
| --- | --- |
| fonetik NATO | Kod Morse |
| Kilo | –·– |
|  |  |  | ⠅ |
| Bendera isyarat | Semafora | Panduan ASL | Braille |


| Titik kod | Huruf besarK | Huruf kecilk |
| --- | --- | --- |
| Unikod | U+004B | U+006B |
| ASCII | Perpuluhan | 75 | 107 |
| Perduaan | 01001011 | 01101011 |
| EBCDIC | 210 | 146 |

Rujukan
-------

1. 1 2  "K". *The Oxford English Dictionary*, 2nd ed. 1989, online
2. ↑  Cyrus H. Gordon: *The Accidental Invention of the Phonemic Alphabet*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.